Tasg 1:  
Penderfynwyd defnyddio’r stori ‘Sbwriel’ fel sbardun i gyflwyno’r thema ‘Gofalu ar ôl ein Byd’ i ddosbarth o ddisgyblion blwyddyn 2. Rhennir y llyfr ‘Sbwriel’ i ddwy ran, lle ceir darn ffeithiol am effaith sbwriel ar y byd ar y cychwyn ac yna yn dilyn ceir stori dychmygol lle mae cymeriadau yn mynd allan ar drip ac yn dod ar draws hwyaden mewn trafferth. Dewiswyd i ganolbwyntio ar y darn ffeithiol o’r llyfr ‘Sbwriel’ ar gyfer y dasg gan ei fod yn darparu cyfleoedd heb ei ail i’r disgyblion weld yr effaith negyddol mae gweithredoedd pobl yn ei gael ar fyd natur.
Un o’r prif resymau dros ddewis y thema penodol yma oedd oherwydd ei fod yn clymu i fewn gyda thema’r dosbarth am y tymor, sef ‘Yr Amgylchfyd’. Teimlwyd ei fod yn thema addas i addysgu’r disgyblion am yr effaith negyddol caiff sbwriel ar ein byd. Yn ogystal â hyn mae’n bwnc sy’n cael llawer o sylw yn y cyfryngau yn ddiweddar gyda llawer o newidiadau yn cael ei wneud e.e. bwytai yn rhoi’r gorau i ddefnyddio gwellt plastig mewn diodydd. Mae’r pwnc yn rhywbeth cyfredol gall y disgyblion gysylltu gyda’u bywydau.
Paratowyd ddwy weithgaredd gwahaniaethol sy’n addas i alluoedd y disgyblion. O ganlyniad i drefniadau’r dosbarth penodol yma, grwpiwyd y disgyblion yn ôl eu ystod gallu. Yn ogystal â hyn, fel dosbarth yn y Cyfnod Sylfaen, mae’r dosbarth yn gweithredu fel ‘carwsél’, lle mae’r pedwar grŵp yn cylchdroi tasgau pedair gwaith y dydd.  
Nod y weithgaredd gyntaf yw i gael y disgyblion i ddeall beth yw ‘enw’. Defnyddir y stori fel ffordd i sbarduno’r disgyblion i ysgrifennu brawddegau yn seiliedig ar y thema (Atodiad 1). Darperir cardiau berfau i’r disgyblion wedi’u gwahaniaethu er mwyn eu helpu i amrywio dechrau brawddegau (Atodiad 2). Byddaf hefyd yn sicrhau cyfleoedd i’r grwpiau gallu is i greu brawddegau mewn parau a’u rhannu ar lafar yn gyntaf cyn rhoi cymorth iddynt i ysgrifennu’r brawddegau. 
Nod yr ail weithgaredd fydd i ddarganfod pa ddefnyddiau mae’r sbwriel sydd yn y llun wedi’i wneud ohono ac yna grwpio’r defnyddiau. Yn dilyn hyn byddant yn creu graff yn dangos sawl eitem o bob defnydd oedd yn y llun ac yna yn defnyddio’r graff i ateb cwestiynau (Atodiad 3). Ar gyfer gwahaniaethu’r dasg bydd y disgyblion gallu isaf yn cael taflen lle bydd y graff wedi eu lunio a’i labeli yn barod sy’n gwneud y dasg yn haws i gofnodi (Atodiad 4). Mae’r weithgaredd yma yn cynnig cyfleoedd i’r disgyblion drafod ar lafar y gwahanol ddefnyddiau mae’r sbwriel wedi ei wneud ohono ac i ddatblygu sgiliau darllen wrth iddynt ddatrys y problemau.









Tasg 2:  Linc i’r clip fideo - https://youtu.be/fZiTT2eYnFY
[bookmark: _GoBack]
Tasg 3:  
	Er mwyn ysgrifennu adfyfyriad strwythuredig o’r dasg, bwriedir dilyn strwythur y ‘Model beirniadau wedi Adfyfyrio’ (BWA) gan y brifysgol. O ganlyniad i ddefnyddio’r model BWA dros y tair mlynedd, gobeithir bydd defnyddio’r strwythur ar gyfer y dasg hon yn fy ngalluogi i adfyfyrio’n effeithiol. 
Cyflwynwyd y thema ‘Gofalu ar ôl ein byd’ i’r disgyblion drwy ddarllen y darn ffeithiol o’r llyfr ‘Sbwriel’. Penderfynwyd darllen y stori i bob grŵp yn unigol yn hytrach na fel dosbarth er mwyn addasu’r cwestiynau yn ôl galluoedd y disgyblion. Ar y cyfan teimlaf fod y cyflwyniad wedi bod yn llwyddiannus ac yn bwrpasol i gyflwyno’r thema a’r gweithgareddau oedd yn dilyn. Credaf bod rhanfwyaf o’r disgyblion wedi mwynhau gwrnado ac ateb cwestiynau yn ymwneud a’r stori.
Ar y cyfan teimlaf bod y cyflwyniad wedi bod yn llwyddiannus gan fod y stori yn addas at oedran y disgyblion ac mi roedd yr eirfa yn syml ac yn ddealladwy i’r disgyblion. O ganlyniad i hyn, roedd y disgyblion yn deall y testun wrth i mi ei ddarllen ac yn medru ateb y cwestiynau roeddwn yn eu gofyn. Ymestynnwyd dealltwriaeth y disgyblion drwy ofyn cwestiynau megis, sut gall y sbwriel niweidio’r hwyaden? a beth gallwn ni ei wneud i osgoi hyn?. Roedd cwestiynau agored a chaeedig o’r fath yn annog y disgyblion i feddwl ym mhellach ac yn tynnu fwy o wybodaeth o’r stori. 
 	Er hyn, rhaid cydnabod elfen siomedig oedd bod rhai o’r disgyblion wedi colli diddordeb yn ystod y stori. O ganlyniad i hyn, nid oedd y disgyblion yn gwrando ac felly yn methu cymryd rhan yn y drafodaeth oedd yn dilyn y stori. Yn ychwanegol i hyn, er fy mod wedi bod yn cwestiynu yn ystod y darllen, teimlaf bod angen i mi gynllunio’n fwy gofalus ar gyfer cwestiynu fwy effeithiol. SIARAD AM TACSONOMEG BLOOM?
Wrth werthuso a dadansoddi, er mwyn osgoi colli diddordeb y disgyblion gellid fod wedi gwneud y sesiwn yn un ‘darllen ar y cyd’ drwy gael y disgyblion i fod yn rhan o’r cyflwyniad. Buasai cael y disgyblion i gyd-ddarllen y stori fel grŵp wedi bod yn strategaeth llawer fwy effeithiol i gynnal eu diddordeb. Noda Estyn (2011) nad yw lleiafrif o ysgolion yn darparu digon o sesiynau darllen ar y cyd i ddatblygu sgiliau darllen y disgyblion. Cydnabyddir  hefyd gan Estyn (2009) yn yr arfer orau mae’r athrawes yn rhannu llyfr mawr gyda’r grŵp/ dosbarth. Amlygwyd hefyd bod angen i’r athrawes gynllunio’r sesiwn yn ofalus drwy fynd cam wrth gam drwy’r llyfr gan ddechrau gyda astudio’r clawr. Byddai gwneud hyn wedi darparu fwy o gyfleoedd i ddatblygu sgiliau ieithyddol y disgyblion ac yn benodol i ddatblygu’r sgil “darllen ar goedd gan roi sylw i’r atalnodi” (LlC, 2015, t.20).
Petawn i’n gwneud y wers eto felly, buaswn yn bendant yn gwneud y sesiwn yn un darllen ar y cyd. Yn ogystal â hyn gellid hefyd fod wedi ymestyn y disgyblion ychydig yn fwy drwy gwestiynu’n fwy effeithiol. Byddai hyn wedi sicrhau fy mod yn ymestyn sgiliau llafar y disgyblion hyd yn oed ymhellach. Fel y nodwyd gan Estyn (2009) mae cynllunio’r sesiynau yn holl bwysig ac felly ateb posibl i hyn byddai cynllunio banc o gwestiynau yn flaenorol. Er mwyn gwneud hyn yn effeithiol byddai defnyddio’r model tacsonomeg bloom i gynllunio’r cwestiynau wedi bod yn fuddiol. Dywed(?????) bod y 
Wrth gynllunio’r ddwy weithgaredd, sicrhawyd ei bod yn addas ar gyfer galluoedd y dosbarth. Gwahaniaethwyd y ddwy dasg dwy waith, gan roi ystyriaeth a chymorth ychwanegol i rai unigolion gyda’r tasgau. Wrth adfyfyrio ar y weithgaredd gyntaf, ar y cyfan teimlaf bod y weithgaredd wedi bod yn llwyddiannus. Yn benodol datblygir sgiliau llafar ac ysgrifennu’r disgyblion wrth iddynt greu brawddegau eu hun. Datblygir y sgiliau “deall a defnyddio iaith sy’n briodol ar gyfer ysgrifennu, e.e. enw” a “ymestyn eu syniadau neu eu hadroddiadau” (LlC, 2015, t.14).
Rwy’n falch iawn gydag ymateb y disgyblion i’r dasg a braf oedd gweld y disgyblion eisiau parhau i greu rhagor o frawddegau pan ddaeth y sesiwn i ben. 
Yng ngweithgaredd disgwylir i’r disgyblion i ddefnyddio berfau ar gychwyn eu brawddegau er mwyn amrywio dechrau eu brawddegau. Cyflwynwyd ystyr ‘berf’ ac ‘enw’ i’r dosbarth drwy ffurf pwynt pŵer yn flaenorol yn ystod yr wythnos. Fel y gwelir yn y clip fideo, ail atgoffwyd y grŵp o’r termau a gyflwynwyd yn y dasg fesul grŵp. Rydw i’n hapus iawn â hyn ac yn teimlo bod pob disgybl wedi canolbwyntio ar ofynion y dasg. Pan yn ail atgoffa’r disgyblion o’r dasg gwelir bod pob un yn deall ystyr ‘enw’ ac yn medru darganfod yr enw o’r brawddegau a’i newid i llun. Roedd y weithgaredd yn ffordd hwylus o gyflwyno beth yw enw i ddisgyblion yr oedran yma.
Er hyn, cydnabyddaf bod rhai agweddau siomedig wedi codi o’r sesiwn. Wrth werthuso’r clip fideo, teimlaf bod rhai o’r disgyblion yn cael ychydig trafferth yn cychwyn y dasg. Er bod y gweithgareddau wedi’i gwahaniaethu, mi roedd rhai disgyblion ym mhob grŵp yn cael ychydig trafferth yn cychwyn ar y dasg. Er eu bod yn deall beth oedd enw a berf, roeddent yn ei gweld yn anodd i strwythuro brawddegau. O ganlyniad i hyn, bu’n rhaid i mi fynd o amgylch y disgyblion yn unigol i’w cynorthwyo. Petawn i’n gwneud y wers yma eto, buaswn yn ystyried ychwanegu pump i ddeg munud o fodeli’r dasg i’r disgyblion. Amlyga Bruner (1997, dyfynnwyd yn Siencyn, 2010) sydd hefyd yn nodi bod sgaffaldau gan athrawon yn holl bwysig i ddatblygiad y plentyn. Atgyfnerthwyd hyn gan Donaldson (2015) yn nodi bod modelu gan yr athro yn hanfodol er mwyn adeiladu a datblygu gallu’r disgyblion. 



Gweithgaredd 2
Ar gyfer yr ail weithgaredd paratowyd sesiwn trawsgwricwlaidd lle caiff sgiliau ieithyddol y disgyblion eu datblygu drwy gydol y dasg. Tasg y disgyblion oedd i drafod pa ddefnydd oedd pob darn o sbwriel wedi’i wneud ohono ac yna cofnodi’r nifer o bob defnydd yn y tabl a’i drosglwyddo i graff. Roedd gan y disgyblion llawer o gamau a chyfarwyddiadau i ddilyn er mwyn cwblhau’r dasg a teimlaf eu bod wedi llwyddo i wneud hyn yn arbennig o dda. Drwy wneud hyn datblygir y sgil “rhannu gweithgareddau a gwybodaeth i gwblhau tasg” (Llc, 2015, t,17).
 
Elfennau o’r dysgu aeth yn dda oedd bod y disgyblion wedi gweithio’n dda mewn parau i drafod pa ddefnydd oedd y sbwriel wedi ei wneud ohono. Teimlaf bod hyn wedi gweithio’n effeithiol gyda sgiliau llafar y parau yn datblygu wrth iddynt ddefnyddio eirfa benodol ar y maes e.e disgrifio edrychiad y sbwriel i ddarganfod pa defnydd. Yn ogystal â hyn, roedd y disgyblion yn edrych tu hwnt i’r lluniau gan feddwl tu allan i’r bocs. Enghraifft dda o hyn oedd llun o lwy, nododd nifer yn syth mae metel byddai’r defnydd ond bu llawer o’r disgyblion yn cynnig gallai fod yn bren neu plastig sydd wedi cael eu adael ar ôl picnic. Cydnabyddai Grigg a Lewis (2018) bod cyfleodd ym mhob man i ddisgyblion fod yn greadigol, ac bod angen cyfleoedd arnynt i gael y rhyddid yma. Yn deillio o’r syniad yma, cafwyd trafodaeth fel grŵp ynglŷn a beth oedd barn pob un.
Yn ychwanegol i hyn, datblygir sgiliau darllen y disgyblion wrth iddynt ddarllen y problemau rhifedd ar ddiwedd y daflen. Bu’n rhaid i’r disgyblion ganolbwyntio a darllen y cwestiynau yn ofalus er mwyn darganfod yr hyn roedd angen iddynt ei wneud. Yn benodol datblygir y sgil “codi gwybodaeth o destun yn gywir a’i didoli’n gategorïau” (LlC, 2015, t, 21). Ar y cyfan, teimlaf bod y dasg wedi bod yn llwyddiannus, ond rhaid cydnabod y byddai gwahaniaethu’r dasg ychydig yn fwy ar gyfer y grwpiau gallu is wedi bod yn fuddiol. Roedd llawer o’r disgyblion yn gweld darllen a deall y cwestiynau ar ddiwedd y dasg yn heriol iawn. Nid oeddent yn medru dewis y wybodaeth oedd angen arnynt o’r darn a’i drosglwyddo i swm mathemategol. Ateb i hyn byddai darparu brawddegau symlach ar gyfer y grwpiau gallu is fel ei bod yn medru darllen y darn a dewis y wybodaeth yn annibynnol. Er hyn, cydnabyddai Estyn (2011) nad oes digon o ysgolion yn herio digon o’r disgyblion ac o ganlyniad nid ydynt yn cael ei ymestyn i’w potensial. Mae angen felly i gael y cydbwysedd rhwng y ddau gan sicrhau bod y disgyblion yn medru gwneud y cwestiynau drwy gadw elfen o her ynddynt hefyd. 

Ar y cyfan, rydw i’n weddol hapus gyda’r gweithgareddau. Petawn i’n gwneud y dasg eto, buaswn yn bendant yn newid ychydig o bethau er mwyn sicrhau rhediad gwell i’r gweithgareddau. Byddwn hefyd yn rhoi fwy o sylw i geisio gwahaniaethu’r tasgau ychydig yn fwy a sicrhau bod y disgyblion yn cyfrannu yn fwy yn ystod y cyflwyniad.  

Atodiad 1 – Cynllun gwers a enghraifft o’r daflen



Enw’r Hyfforddai: Delyth Williams     

Targed(au) Hyfforddi Personol:  

S1.5 Maent yn ceisio hyrwyddo lle’r ysgol o fewn y gymuned ehangach
	Dyddiad: 21.05.19         Dosbarth: Blwyddyn 2

Cyfeirnod y Sesiwn: 1 

Nifer y dysgwyr: 31        Oed: 6 – 7 oed
	Cynllun Ffocws y Cyfnod Sylfaen 

Deall beth yw enw – Stori Sbwriel



	Nodau/bwriadau dysgu:  

Deall beth yw enw.




	Meini prawf llwyddiant:

Coch/ Gwyrdd – Rhowch y berfau   ar ddechrau eich  brawddegau:                           ______ais.
· Tynnwch lun o bob enw sydd yn eich brawddegau.
· Cofiwch ddefnyddio priflythyren ac atalnod llawn.
 
Glas  –   Rhowch y berfau   ar ddechrau eich  brawddegau:  
                      ______ais.                    
· Tynnwch lun o bob enw sydd yn eich brawddegau.
· Defnyddiwch ansoddair ar ol enw.
	
Ateb anghenion y dysgwyr 

Bydd y dasg wedi ei gwahaniaethu ar gyfer y grwpiau gallu gwahanol.




	Tasgau cyflwyniad/diweddglo
	Prif weithgareddau (1 awr)
Dylid defnyddio y ffurflen hon mewn perthynas â Ffurflen 2C

	Adnoddau/ 
Geirfa Allweddol 
	
Asesu ar gyfer Dysgu (cyfleoedd a’r strategaethau a ddefnyddiwyd)


	 Cyflwyniad
Ar gyfer cyflwyno’r wers i’r dosbarth byddaf yn gwneud Pwynt Pŵer er mwyn esbonio beth yw enw.
Byddaf yn cychwyn drwy ofyn i’r disgyblion os ydynt yn gwybod beth yw berf. 
Disgwylir y bydd rhan fwyaf yn gwybod yr ateb i’r cwestiwn gan ein bod wedi bod yn gwneud gwaith arno yr wythnos flaenorol..

Ar ôl hyn byddwn yn cychwyn y Pwynt Pŵer ac yn dangos enghreifftiau o ferfau. Byddaf yn dangos berfau fel cerdded, rhedeg a dawnsio, ac yn gofyn iddynt droi i ferfau sy’n dangos mae nhw sy’n gwenu y weithred e.e. cerddais. Tybir bydd nifer o’r disgyblion yn cofio sut mae gwneud hyn ac felly byddir yn chwarae gem ping pong gyda’r dosbarth. Bydda i’n cychwyn drwy ddweud berf fel, adrodd, ac mi byddaf yn ‘batio hyn at un o’r disgyblion ac yn gofyn iddynt ymateb gyda’r ferf yn gorffen gyda AIS. 

Yn dilyn hyn byddaf yn trafod beth yw enw gyda’r dosbarth. Bydd y disgyblion yn medru cynnig ateb i’r cwestiynau gan nad yw hyn yn newydd iddynt. Byddaf yn cyfeirio yn ôl at y roced ac yn gofyn  i disgybl ddod allan i dynnu llun o’r enw ar y bwrdd gwyn. Yn dilyn hyn byddaf yn dangos enghraifft o ddarn o waith i’r disgyblion lle mae’r enwau wedi cael ei newid i fod yn luniau.

Yn dilyn hyn byddaf yn cyflwyno’r angen i ddefnyddio ansoddair i ddisgrifio’r enw. Byddaf yn pwysleisio bod angen i’r ansoddair ddod yn syth ar ôl yr enw er mwyn sicrhau mae’r enw sy’n cael ei ddisgrifio ac nid y weithred. e.e. aderyn bach ac nid canodd yr aderyn yn swynol.

Yn ogystal a hyn byddaf yn tynnu sylw’r disgyblion at dreiglo ar ôl ‘i’. Mae’r disgyblion wedi gwneud ychydig o gwaith ar hyn gyda llawer yn medru clywed y treiglad. Byddir yn amlygu bod treiglo yn gwneud ‘sŵn’ mwy ysgafn llai caled wrth ei ddweud.

Yn dilyn hyn byddaf yn rhannu’r disgyblion i’w grwpiau ar gyfer y wers. 

		
 Tasg a gynlluniwyd gan yr hyfforddai (pwrpas, braslun o rôl yr hyfforddai a’r dysgu):   

Byddir yn gwneud y dasg hon gydag 1 grŵp o’r dosbarth ar y tro. Bydd 2 grŵp arall yn gwneud heriau’n annibynnol ac yna 1 grŵp yn gwneud tasg ffocws gydag oedolyn ychwanegol.  Bydd pob grŵp yn gwneud y dasg yn eu tro.

Ar gyfer y dasg ffocws bydd pob un yn cael darn sy’n egluro nod y wers a’r hyn sydd angen ei wneud. Byddaf yn rhoi cardiau o ferfau wedi ei lamineiddio ar y bwrdd er mwyn helpu’r disgyblion i amrywio cychwyn eu brawddegau. 
Mi fydd y cardiau berfau wedi’i gwahaniaethu lle bydd y grŵp gallu uwch yn cael cardiau tebyg i ‘codi’ -  ac felly yn gorfod newid hyn y Codais – i roi ar gychwyn y frawddeg ac mi fydd y grwpiau gallu is yn cael y cardiau wedi’i trosi i Codais yn barod.

Bydd y disgyblion yna yn medru cychwyn y dasg ac yn medru ei wneud yn weddol annibynnol. Byddaf yn atgoffa’r disgyblion bod angen iddynt rhoi ansoddair yn syth ar ôl  llu0n yr enw.

Yn ogystal a hyn byddaf yn annog ac yn ymestyn rhai disgyblion i geisio treiglo’n gywir ar ôl ‘i’. 

Tasgau ychwanegol i’w cyflawni gydag oedolion (pwrpas, braslun o rôl ychwanegol yr oedolyn a’r dysgu) 

Byddaf yng ngofal o’r dosbarth ar gyfer y wers. Byddaf yn benodol yn gweithio gyda’r grŵp sy’n gwneud y dasg yma gan fod yno fel cymorth pan fo angen. Byddaf hefyd yno i farcio ar y cyd gyda’r disgyblion a’u annog i gywiro eu gwaith. Byddaf yn mynd o amgylch y tri grŵp arall er mwyn sicrhau eu bod ar dasg ac ei bod yn hapus gyda gofynion y tasgau.

Cyfleoedd i ddysgu’n annibynnol

Ar ôl cwblhau’r dasg bydd y disgyblion yn cael y cyfle i fynd o amgylch y dosbarth a’r ardal allanol er mwyn tynnu lluniau o ‘ferfau’ a.y.y.b.aw tynnu llun o rywun yn darllen. Bydd y disgyblion yn gweithio mewn parau ac mi fyddant yn creu un collage mawr o’r lluniadu/berfa maent wedi eu ddarganfod.

Mi fydd y dasg hon yn cael ei wneud mewn gwersi sy’n dilyn os nad ydynt yn cael amser i’w gwblhau yn y wers hon.

	Adnoddau

Taflennu
llyfrau thema
cardiau berfau
rocedi Meini Prawf Llwyddiant

Geirfa Allweddol

Berfau
Enw
treiglo


	
Ffyn lolipop – dewis unigolyn ar hap i ateb cwestiwn/ dod allan i gofnodi ar y bwrdd gwyn.

Bodiau – gofynnir i’r disgyblion i gau eu llygaid a dangos eu bodiau er mwyn arddangos ei dealltwriaeth o’r dasg.

Cwestiynu – byddaf yn gofyn cwestiynau yn rheolaidd yn ystod y cyflwyniad a’r wers. e.e.

Pwy gall esbonio beth yw berf?

Oes rhywun yn cofio beth yw enw?

Pam ei fod yn syniad da i ddefnyddio berfau i gychwyn brawddegau?

	Diweddglo (10 munud)

Ar gyfer y clo byddaf yn dangos enghraifft o waith disgybl oedd yn gwneud y dasg yn fy ngrŵp. Byddaf yn tynnu llun o’r darn gyda ipad a’i drosglwyddo i’r sgrin er mwyn dangos y gwaith i;r dosbarth. Yn dilyn hyn byddwn yn darllen y brawddegau ac yn rhoi’r enw i fewn i weld os yw'r brawddegau wedi ei gwneud yn gywir ac os bod yr unigolyn wedi newid yr enwau i luniau. Bydd hyn hefyd yn ffordd dda o fodeli arfer dda i’r disgyblion bydd yn gwneud y dasg nesaf.

	
	
	

	Ymdriniaeth o’r cwricwlwm (ystod a sgiliau)

Sgiliau Iaith, Llythrennedd a Chyfathrebu – llinyn ysgrifennu-  
· “deall a defnyddio iaith sy’n briodol ar gyfer ysgrifennu, e.e. enw, berfenw, ansoddair”.
· defnyddio ambell dreiglad y maent wedi ei ymarfer ar lafar.

Gwybodaeth a Dealltwriaeth o’r Byd – Ystod – Lleoedd a phobl
· adnabod sut y gall gweithrediadau pobl wella neu niweidio’r amgylchedd. stori sbwriel

	Llythrennedd ( FfLlRh)  
Ysgrifennu ar draws y cwricwlwm – Ysgrifennu’n gywir
 – “defnyddio geiriau syml sy’n perthyn i’r pwnc mewn modd priodol”
- defnyddio ffurfiau safonol berfau, e.e. gweld/gwelais.
	Rhifedd (FfLlRh)



	TGCh    
Bwrdd gwyn rhyngweithiol i ddangos gwaith disgybl.

	Meddwl    

  Deall beth yw enw gan newid yr enw i lun.
	ADCDF

	YCC
























[image: ]Gweithgaredd 1














Atodiad 2 
[image: ][image: ]Cardiau berfau – gallu uwch
*angen ychwanegu ‘ais’ i ddiwedd y berfau a defnyddio ‘Priflythyren’.

Atodiad 3
graff sbwriel

